open-index/open-wikipedia-markdown huggingface dataset:
1-புரோமோபியூட்டேன்

**1-புரோமோபியூட்டேன்** *(1-Bromobutane)* என்பது CH3(CH2)3 Br  என்ற வாய்ப்பாட்டைக் கொண்ட கரிம வேதியியல் சேர்மம் ஆகும். நிறமற்ற நிர்மமாக இச்சேர்மம் காணப்பட்டாலும் மாசு நிறைந்த மாதிரிகள் மஞ்சள் நிறமாகக் காணப்படுகின்றன. 1-புரோமோபியூட்டேன் நீரில் கரையாது ஆனால் கரிமக் கரைப்பான்களில் கரையும். கரிமத் தொகுப்பு வினைகளில் பியூட்டேன் குழுவிற்கான மூலச் சேர்மமாக இதைப் பயன்படுத்துகின்றனர். பியூட்டைல் புரோமைடின் பல்வேறு மாற்றியங்களில் இதுவும் ஒன்றாகும். 
## தயாரிப்பு
பியூட்டனாலை ஐதரோபுரோமிக் அமிலத்துடன் சேர்த்து சூடுபடுத்தினால் 1-புரோமோபியூட்டேன் உருவாகிறது:
:CH3(CH2)3OH  +  HBr   →   CH3(CH2)3Br  +  H2O.
## வினைகள்
ஒரு முதனிலை ஆலோ ஆல்க்கேனாக இருப்பதால் இது SN2 வகை வினைகளில் ஈடுபடுவதற்கு வாய்ப்புகள் உள்ளன. பொதுவாக 1-புரோமோபியூட்டேனை ஆல்கைலேற்றும் முகவராகப் பயன்படுத்துவார்கள். உலர் ஈதரில் மக்னீசியம் உலோகத்துடன் இணையும்போது தொடர்புடைய கிரிக்னார்டு வினைப்பொருளைத் தருகிறது. இத்தைகைய வினைப்பொருள்கள் பல்வேறு தளப்பொருட்களுடன் பியூட்டைல் குழுவைச் சேர்க்கப் பயன்படுகின்றன.
என்-பியூட்டைல் இலித்தியத்திற்கு 1-புரோமோபியூட்டேன் ஒரு முன்னோடிச் சேர்மமாகும்:
: 2 Li + C4H9X  →  C4H9Li  +  LiX
: இங்கு X = Cl, Br.
இவ்வினைக்காகப் பயன்படுத்தப்படும் இலித்தியம்  1-3% சோடியத்தைக் கொண்டிருக்கும். புரோமோபியூட்டேன் முன்னோடிச் சேர்மமாகப் பயன்படுத்தப்பட்டால் விளைபொருள் ஒருபடித்தான கரைசலாக இருக்கும். இதனுடன் கலப்புத் தொகுதியாக LiBr மற்றும் LiBu கலந்திருக்கும்.
## மேற்கோள்கள்

பகுப்பு:ஆல்க்கைலேற்றும் முகவர்கள்
பகுப்பு:புரோமோ ஆல்க்கேன்கள்
முகமது சாலா

**முகமது சாலா கலி** (*Mohamed Salah Ghaly*,  பிறப்பு: 15 சூன் 1992) எகிப்திய தொழில்முறை காற்பந்தாட்ட வீரர். இவர்  ஆங்கில பிரீமியர் லீக் கழகமான   லிவர்பூல் அணியிலும்  எகிப்திய தேசிய அணியிலும் முன்கள வீரராக விளையாடி வருகிறார்.

சாலா தமது காற்பந்தாட்டத்தை 2010ஆம் ஆண்டில் உள்ளூர் கழகமான எல்  மோக்காவ்லூனில் தொடங்கினார். பின்னர் பேசல் கழகத்திற்கு அறிவிக்கப்படாத தொகைக்கு ஒப்பந்தமானார். சுவிட்சர்லாந்தில் சுவிசு சூப்பர் லீக்கின் தங்க விளையாட்டாளர் பதக்கம் வென்றார். இவரது செயல்திறனால் ஈர்க்கப்பட்ட  இங்கிலீஷ் பிரீமியர் லீக் கழகம் செல்சீ 2014இல் இவரை  £11 மில்லியனுக்கு வாங்கியது.  இருப்பினும் முதல் பருவத்தில் இவரை அரிதாகவே பயன்படுத்தியது.  சீரீ ஆ கழகங்களான பியோரென்டினாவிற்கும் ரோமாவிற்கும் கடன் வழங்கியது. இறுதியில் ரோமா கழகம் இவரை €15 மில்லியனுக்கு உரித்தாக்கிக் கொண்டது.

ரோமா கழகத்தில் இவரது தொடர்ந்த சிறப்பான பங்களிப்பால் 2016-17ஆம் பருவத்தில் அவ்வணி இரண்டாமிடம் எட்டியது. திரும்பவும் ஆங்கிலப் பிரீமியர் லீக்கிற்கு திரும்பி லிவர்பூல் கழகத்திற்கு  £36.9 மில்லியனுக்கு ஒப்பந்தமானார். இக்காலத்தில் இயற்கையில் பக்கவாட்டு விளையாளராக இருந்த சாலா முழுமையான முன்கள வீரரானார்.  36 ஆட்டங்களில் 32 கோல்கள் அடித்து பிரீமியர் லீக்கின் தங்க காலணி விருதை பெற்றார்.

பன்னாட்டுப் போட்டிகளில் சாலா எகிப்திய அணியில்  20ஆம் அகவையிலிருந்து ஆடி வருகிறார். இவர் பங்கேற்ற ஆபிரிக்கா 20 கீழானோர் நாடுகள் கோப்பையில் எகிப்து வெங்கலப் பதக்கம் வென்றது.   2011 பீபா கீ-20 உலகக்கோப்பை,  2012 கோடைக்கால ஒலிம்பிக் விளையாட்டுப் போட்டிகளிலும் பங்கேற்றுள்ளார். 2012ஆம் ஆண்டின் மிகவும் எதிர்காலமுள்ள திறமையாளராக ஆபிரிக்க கால்பந்து கூட்டிணைப்பு தேர்ந்தெடுத்தது.  ஆபிரிக்க கால்பந்து கூட்டிணைப்பின் உலகக்கோப்பை தகுதியாளர் போட்டியில் மிக அதிகமான கோல்களை அடித்து எகிப்து 2018 உலகக்கோப்பை காற்பந்து போட்டிகளில் பங்கேற்க உதவினார். இதற்காக இவர் ஆண்டின் சிறந்த கால்பந்தாட்ட வீரராக ஆபிரிக்க அமைப்பும் பிபிசியும் தேர்ந்தெடுத்தன.

## மேற்கோள்கள்

## வெளி இணைப்புகள்

*Mohamed Salah profile at the Liverpool F.C. website

பகுப்பு:எகிப்திய கால்பந்தாட்ட வீரர்கள்
பகுப்பு:1992 பிறப்புகள்
பகுப்பு:2018 உலகக்கோப்பை காற்பந்து வீரர்கள்
மாகிம்

**மாகிம்** மும்பையின் நகர்ப்பகுதிகளில் ஒன்று. இங்கு மும்பை புறநகர் இரயில்வேயில் மாகிம் இரயில் நிலையம் அமைந்துள்ளது. மாகிம் மும்பையின் இதயமாகக் கருதப்படுகிறது.

## வரலாறு
மாகிம் என்னும் பெயர் மாகிக்காவதி என்னும் சமற்கிருதப் பெயரில் இருந்து உருவானது. இவ்வூர் மாகிமாவதி, மைச்சிம், மெச்சாம்பு என்னும் பெயர்களாலும் அழைக்கப்பட்டது.

முதலில் மும்பையை உருவாக்கிய ஏழு தீவுகளுள் இதுவும் ஒன்று.

## புவியியல்
தாராவி, தாதர், பாந்த்ரா ஆகிய பகுதிகள் வடக்கிலும் அரபிக்கடல் மேற்கிலும் எல்லைகளாக அமைந்துள்ளன.

## மேற்கோள்கள்


பகுப்பு:மும்பை
வலையப்பட்டி (பொன்னமராவதி)

**வலையப்பட்டி** என்பது புதுக்கோட்டை மாவட்டம் பொன்னமராவதி வட்டத்தில் அமைந்துள்ள ஓர் ஊராகும்.

இவ்வூர் பொன்னமராவதிக்கு மேற்கே சுமார் ஒரு கி. மீ . தொலைவில் அமைந்துள்ளது . இவ்வூரில் ஒரு காலத்தில் வலையர்
இனத்தவர்கள் மிகுதியாக வாழ்ந்திருந்த காரணத்தால் இவ்வூருக்கு அந்த இனத்தவர்களின் பெயரால் வலையன்பட்டி என்று அழைக்கப்பட்டது . இவ்வூரிலுள்ள நகரச் சிவன்கோவிலில் உறைகின்ற அருள்மிகு உலகநாயகி சமேத உலகநாதர் பெயராலேயே இவ்வூருக்கு “ “ உலகன்பட்டி ' ' எனப் பெயர் பெற்று , பின்னர் மருவி ' உலகம்பட்டி என ஆயிற்று என்று கூறுகின்றனர். இங்கு வலைய இனத்தவர்கள் மிகுதியாக வாழ்ந்து வந்ததால் ஒரு காலத்தில் வலையன்பட்டி என்ற பெயர் இருந்து பின்னர்  உலகன்பட்டியாக மருவியுள்ளது. உலகன் என்பதற்கு வலையன் என்ற பொருளும் உண்டு என்பதை இங்கு எண்ணிப் பார்க்க வேண்டும். ஒவ்வொரு ஆண்டும் பழநியைப் போல தைப்பூசம் இங்கும் மிகச் சிறப்பாக மகேஸ்வர பூஜையுடன் கொண்டாடப் பெற்றுவருகிறது.

## பெயர்க் காரணம்
வலையர் + பட்டி: வலையப்பட்டி சங்க இலக்கிய நெய்தல் நில மக்களான வலையர் என்னும் மக்களின் பெயரை கொண்டு உருவாகிய ஊர்.

## வலையப்பட்டி நாடு
வலையப்பட்டி 'பொன்னமராவதி நாடு' உரிமையாளர்களில் "ஆறு ஊர் அம்பலகாரர்" மக்கள் அடக்கம்.

* வலையப்பட்டி
* காயம்புஞ்சை
* கோவில்பட்டி
* மைலாப்பூர்
* அஞ்சுபுலிப்பட்டி
* தொட்டியம்பட்டி
* கட்டையாண்டிப்பட்டி
* பரியாமருதுபட்டி

## கோவில்கள்
*வலையப்பட்டி மலையாண்டி கோவில்
*சுவாமி அடைக்கலம் காத்த ஐயனார் கோவில்
*பெரிய நாச்சி அம்மன் கோவில்

## குளங்கள்
*அடைக்கன் அம்பலம் ஊரணி
*காத்தான் சேர்வை ஊரணி
*அடைக்கன் சேங்கை ஊரணி
*கலுதை ஊரணி

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
மகாத்மா காந்தி நூல் நிலையம்

**மகாத்மா காந்தி நூல் நிலையம்** (Mahatma Gandhi Library) தமிழ்நாட்டின் தலைநகரான சென்னையில் சைதாப்பேட்டையில் காரணீஸ்வரர் கோயில் தெருவில் அமைந்துள்ள தனியார் நூலகமாகும்.   

## வரலாறு
இந்திய விடுதலைப் போராட்டத்தில் தன்னை ஈடுபடுத்திக் கொண்ட கு.மகாலிங்கம் (87) என்பவரால் இந்நூலகம் நிர்வகிக்கப்படுகிறது. இவருடைய பெற்றோரான  மு.குப்புசாமி-கன்னியம்மாள் காங்கிரஸ் கொள்கையில் ஈடுபாடு கொண்டதன் விளைவாக அதில் ஈடுபாடு ஏற்பட்டுள்ளது. சைதாப்பேட்டையில் 1946இல் மகாத்மா காந்தியிடம் பேசும் வாய்ப்பு கிடைத்த இவர் காந்தியின் ஆளுமையால் கவரப்பட்டுள்ளார்.  மக்களுக்கு உதவ நூலகம் ஆரம்பிக்க எண்ணி, நண்பர்கள் உதவியுடன் 2.11.1952ஆம் ஆண்டில் துவங்கி நடத்தி வருகிறார்.  பரலி சு. நெல்லையப்பரால் துவங்கி வைக்கப்பட்ட இந்நூலகம் தற்போதுள்ள முகவரியில் இயங்கிவருகிறது. துவக்கவிழாவின்போது அப்போதைய காங்கிரஸ் சட்டமன்ற உறுப்பினராக இருந்த சி.ஆர்.இராமசுவாமி தலைமை வகித்துள்ளார்.  

## வளர்ச்சி
நூல் நிலையம் தொடங்கிய காலத்தில் குறைந்த எண்ணிக்கையில் நூல்கள் இருந்துள்ளன. பின்னர் அவர் அரிதின் முயன்று, நண்பர்களின் உதவியுடன் நூல்களைச் சேகரிக்க ஆரம்பித்துள்ளார். இவருடைய முயற்சிக்கு ராஜாஜி மற்றும் அவரது மகன் சி. ஆர். நரசிம்மன், கண்ணதாசன் , காந்தி கண்ணதாசன், அகிலன், அகிலன் கண்ணன், தமிழ்வாணன், லேனா தமிழ்வாணன் மற்றும் பலர் ஊக்கம் தந்துள்ளனர். வாடகை இடத்தில் இந்நூலகத்தை நடத்திவரும் சொந்த இடத்தில் இறுதி வரை நூலகம் நடத்த வேண்டும் என்ற இலக்கில் தன் பணியைத் தொடர்கிறார்.  மக்களுக்காக மக்களால் என்ற நன்னோக்கில் இந்நூலகம் செயல்படுகிறது. 
   

## நூல்கள்
இந்நூலகத்தில் 30,000 நூல்கள் உள்ளன.  அவற்றுள் 100க்கும் மேற்பட்டவை காந்தி தொடர்பானவையாகும்.  1935இல் வெளியான மகாகவி காளிதாசர் எழுதிய ரகு வம்சம், தமிழின் முதல் துப்பறியும் நாவல், வாரியார் நடத்திய திருப்புகழ் அமிர்தம் என்கிற ஆன்மிக இதழின் 1937 முதல் 1952 வரையிலான தொகுப்பு, சங்க இலக்கிய நூல்கள் முதல் நவீன இலக்கிய நூல்கள் வரை பல துறையைச் சார்ந்த நூல்கள் இங்கு உள்ளன.  

## விருதுகள்
இந்நூலகம், எஸ்.ஆர்.ரங்கநாதன் விருது உள்ளிட்ட பல விருதுகளைப் பெற்றுள்ளது.

## மேற்கோள்கள்

## வெளியிணைப்புகள்
* காந்தியின் படைப்புகள் ஓராண்டுக்குள் தமிழில் மொழிபெயர்க்கப்படும்: அமைச்சர் கே.பாண்டியராஜன், தினமணி, 21 நவம்பர், 2017

பகுப்பு:சென்னை நூலகங்கள்
கைட்ரிடியோமைகோசிஸ்

thumb|கைட்ரிடியோமைகோசிஸ் தொற்றுக்கு ஆளான தவளை
thumb|Chytridiomycosis in ''Atelopus varius''—two sporangia containing numerous zoospores are visible.
**கைட்ரிடியோமைகோசிஸ் (Chytridiomycosis)** என்பது நீர் நிலவாழ்வனவற்றுக்கு பூஞ்சைகளால் ஏற்படும் நோய்த்தொற்று ஆகும். இது பெரும்பாலும் கைட்ரிடு எனும் பூஞ்சையால் ஏற்படுகிறது.  கைட்ரிடியோமைகோசிஸ் பாதிப்பால் மேற்கு வட அமெரிக்கா,  நடு அமெரிக்கா, தென் அமெரிக்கா, கிழக்கு ஆஸ்திரேலியா, கிழக்கு ஆப்பிரிக்கா (தன்சானியா) மற்றும் கரிபியனின் டொமினிக்கா மற்றும் மொன்செராட் ஆகிய பகுதிகளில் உள்ள  பெருமளவிலான நில நீர்வாழ்வன இனங்களின் அழிவுக்குக்குக் காரணமாக கருதப்படுகிறது. எதிர்காலத்தில்  புதிய உலகில் இந்த நோயின்  ஆபத்து மிகுதியாக உள்ளதாக கருதப்படுகிறது. இந்த நோயை உருவாக்கும் பூஞ்சைகளை கட்டுப்படுத்த பல வழிகள் உள்ளன, என்றாலும் அவை பெரிய அளவுக்கு சாத்தியமுள்ளதாக நிரூபிக்கப்படவில்லை. உலகளாவில் 30%  நிலப்பகுதிகளில் இந்த நோய் பாதிப்பு உள்ளதாக அறியப்படுகிறது.  உலகளாவில் நீர் நிலவாழ்வினவற்றின் எண்ணிக்கைச் சரிவுக்கான காரணியாக இந்நோய் குறிப்பிடப்படுகிறது.

இந்தப் பூஞ்சையானது நீர்நிலவாழ்விகளான தவளைகளின் தோலில் வளர்கிறது. இதனால் அவற்றின் உடலில் இருக்கும் ஈரத்தன்மையின் சமநிலையில் பாதிப்பு ஏற்படுகிறது. எனவே, அவற்றின் உடலுக்குள் உதிரப்போக்கு ஏற்பட்டு, மாரடைப்பால் இறக்கின்றன.

## பரவியவிதம்
ஆப்பிரிக்கத் தவளை (ஸெனோபஸ் லெவிஸ்) மற்றும்  அமெரிக்கப் பெரிய தவளை (லித்தோபேட்ஸ் கேட்ஸ்பியன்ஸ்) ஆகியவை இந்தப் பூஞ்சானைப் பரப்பும் கடத்திகளாக உள்ளன. இந்தத் தவளை வகைகள் பூஞ்சைகளுக்கு எதிராகப் போராடும் நோய் எதிர்ப்பு ஆற்றலைக் கொண்டிருக்கின்றன. மீன்பிடித் தொழிலுக்காகப் பல நாடுகளுக்கும் அதிக அளவில் இவை ஏற்றுமதி செய்யப்படுகின்றன. பூஞ்சை பாதிப்புக்கு உள்ளான இவ்வகைத் தவளைகள் வழியாக  இதர நாடுகளில் உள்ள தவளைகளுக்கு இந்தப் பூஞ்சை நோய் பரவின.

கடந்த 2013 - 2015 ஆண்டுகளில் இந்தப் பூஞ்சையின் தாக்கம் பற்றி ஆராய தமிழ்நாடு, கேரளம், கர்நாடகம், மகாராஷ்டிர மாநிலங்களின் சில காடுகளில் ஆய்வுகள் மேற்கொள்ளப்பட்டன. தொடர்ச்சியான ஆய்வுக்குப் பிறகு, தமிழக, கேரள பகுதியைச் சார்ந்த தவளை இனங்களை இந்தப் பூஞ்சை தாக்கி இருப்பது தெரியவந்துள்ளது.

## மேற்கோள்கள்

பகுப்பு:பூஞ்சை நோய்கள்
இந்திய 125 ரூபாய் நாணயம்

**இந்திய நூற்றி இருபத்தி ஐந்து ரூபாய் நாணயம்** (Indian 125-rupee coin) என்பது ரூபாயின் ஒரு வடிவம் ஆகும்.  

## வெளியீடு
இந்த நாணயம் சூன் 29, 2018 அன்று புள்ளியியல் தினத்தன்று வெங்கையா நாயுடு அவர்களால் வெளியிடப்பட்டது. கடந்த 2007 ஆண்டு சூன் 29 ஆம்  நாள் புள்ளியியல் தினமாக அறிவிக்கப்பட்டது. அன்றைய நாள் பிரசந்தா சந்திரா மகாலனோபிசு அவர்களின் பிறந்தநாளாகும். இவர் இந்தியப் புள்ளியியல் கழகத்தினைத் தோற்றுவித்தவர் ஆவார். மேலும் இவரின் நினைவாக இதே நாளில் இவரின் 125 பிறந்தநாளைச் சிறப்பிக்கும் விதமாக  இந்திய ஐந்து ரூபாய் நாணயத்தினை வெளியிட்டனர். 

## சான்றுகள்

பகுப்பு:இந்திய நாணயங்கள்
பகுப்பு:ரூபாய்
அரிவாள்செல் சோகை

**அரிவாள்செல் சோகை** அல்லது **அரிவாள் உயிரணுச் சோகை** அல்லது **சிக்கில் நோய்** (**Sickle cell disease** (**SCD**) என்பது ஒரு மரபணுவால் வந்த ஒரு இரத்தக் கோளாறு நோயாகும். இதில் மிகவும் பொதுவான கோளாறின் வகையாக அரிவாள்செல் சோகை என அறியப்படுகிறது. இந்தச் கோளாறு உள்ளவர்களுக்கு செங்குருதியணுக்களில் இயல்பான எண்ணிக்கையில் இருக்க வேண்டிய ஹீமோகுளோபின் அளவு தென்படுவதில்லை. அதனால், சீரான ரத்த ஓட்டமில்லாமல், போதுமான ஆக்சிசன் கிடைக்காமல் உடலில் உள்ள பல்வேறு உறுப்புகள் தங்களின் செயல்திறனை இழக்கும் நிலை ஏற்படுகிறது. இந்த நோயால் பாதிக்கப்பட்டவரின் இரத்தச் சிவப்பணுக்கள் முழுமையாக வளர்ச்சி அடையாமல் அரை வட்டமாக, அரிவாள் போன்று இருக்கும். அரிவாள்செல் சோகையின் சிக்கல்கள் பொதுவாக 5 முதல் 6 மாதங்கள் வரையிலான காலகட்டத்தில் தொடங்குகின்றன. இதனால் வலி ஏற்படுதல் ("அரிவாள் செல் நெருக்கடி"), அனீமியா, கைகள் மற்றும் கால்களில் வீக்கம், பாக்டீரியா தொற்றுக்கள் மற்றும் பக்கவாதம் போன்ற பல உடல்நலப் பிரச்சினைகள் உருவாகலாம். நோயிக்கு ஆளானவர்களுக்கு வயது ஏறும்போது நாட்பட்ட வலி ஏற்படலாம்.  வளர்ந்த நாடுகளில் இவர்களின் சராசரி ஆயுட்காலம் 40 முதல் 60 ஆண்டுகள் ஆகும்.

அரிவாள்செல் சோகை பாதிப்புக்கு உள்ளான தந்தை தாய்க்குப் பிறக்கும் குழந்தைகள் இந்த மாறுதலுக்கு உள்ளான இரண்டு மரபணுப் பிரதிகளைப் பெறுகின்றன. இது நிறப்புரி 11 இல் நிகழ்கிறது. ஒவ்வொரு ஹீமோகுளோபின் மரபணுவிலும் ஏற்படும் மரபணு திடீர்மாற்றத்தை பொறுத்து, பல துணைப் பிரிவு பாதிப்புகள் உள்ளன.  

அரிவாள்செல் சோகை குறித்துப் போதுமான ஆய்வுகள் முன்னெடுக்கப்படாத காரணத்தால் இந்தக் குறைபாட்டுக்கு நிரந்தரமான தீர்வோ மருந்தோ இல்லை. பாதிப்புக்கு உள்ளானவர்களுக்கு ஏற்படும் பிரச்சினைப் பொறுத்து, மருத்துவமனைகளில் சில முதலுதவிகள், அடிப்படையான சில சிகிச்சைகள்  அளிக்கப்பட்டு இந்த நோய் நிர்வகிக்கப்படுகிறது. இந்த நோய் அடுத்தடுத்த தலைமுறைகளுக்குப் பரவுவதற்கு, அகமண முறை காரணமாக அமைந்துள்ளது. தமிழ்நாட்டில், குறிப்பாக நீலகிரி மாவட்டத்தில் இந்த நோய் பரவலாகக் காணப்படுகிறது.

## மேற்கோள்கள்

பகுப்பு:மரபணுப் பிறழ்ச்சிகள்
பகுப்பு:குருதி நோய்கள்
1-புரோமோயெக்சேன்

**1-புரோமோயெக்சேன்** (*1-Bromohexane*) என்பது C6H13Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நீர்மமான இச்சேர்மத்தின் அமைப்பு வாய்ப்பாடு Br-CH2-CH2-CH2-CH2-CH2-CH3 ஆகும். 20 ° செல்சியசு வெப்பநிலையில் 1-புரோமோயெக்சேன் சேர்மத்தின் ஒளிவிலகல் எண் 1.4478.

கரிமச் சேர்மங்கள்  மருந்துவகைப் பொருட்கள் பலவற்றையும் பெருமளவில் தயாரிக்க 1-புரோமோயெக்சேன் பயன்படுகிறது. 
 
புரோமோ வளைய சேர்மங்களைத் தயாரிக்கும் கிரிக்கனார்டு வினைகளில் பெரும்பாலும் கரைப்பானாக இதைப் பயன்படுத்துகின்றனர்

## மேலும் காண்க
* 1-புளோரோயெக்சேன்
* 1-குளோரோயெக்சேன்
* 1-அயோடோயெக்சேன்
* புரோமோசைக்ளோயெக்சேன்
 
## மேற்கோள்கள்

பகுப்பு:கரிம ஆலைடுகள்
பகுப்பு:புரோமோ ஆல்க்கேன்கள்
சொன் எயுங்-மின்

**சொன் ஹியொங்-மின்** (*Son Heung-min*, அங்குல் எழுத்துமுறை: ; அஞ்சா: ; பிறப்பு 8 சூலை 1992) தென் கொரிய தொழில்முறை  காற்பந்தாட்ட வீரர். இவர்  இங்கிலீஷ் பிரீமியர் லீக் கழகமான தோட்டன்காம் ஆட்சுபர் அணியிலும் தென் கொரிய தேசிய காற்பந்து அணியிலும் p ஒருபக்க விளையாட்டாளராக அல்லது முன்கள வீரராக விளையாடி வருகின்றார்.

சொன் தமது பயிற்சியை ஆம்பர்கு கழகத்தில் மேற்கொண்டார். இவ்வணியில் 2010ஆம் ஆண்டு செருமானிய புன்டசுலீகாவில் அறிமுகமானார்.  2013இல் €10&nbsp;மில்லியன் ஒப்பந்தத்தொகைக்கு பேயர்  லீவர்குசன் அணிக்கு மாறினார்.  இந்தக் கழகத்தில் யூஈஎஃப்ஏ யூரோப்பா கூட்டிணைவு மற்றும் யூஈஎஃப்ஏ வாகையர் கூட்டிணைவு போட்டிகளில் பங்கேற்றார். இரண்டாண்டுகள் கழித்து £22&nbsp;மில்லியன் தொகைக்கு  தோட்டன்காம் ஆட்சுபர் கழகத்திற்கு மாறினார். ஓர் ஆசிய விளையாட்டாளர் இவ்வளவு கூடுதல் தொகைக்கு எடுக்கப்படுவது முதலாவதாகும். தோட்டன்காமில் ஆடுகையில் இங்கிலீஷ் பிரீமியர் லீக் வரலாற்றில் மிகக் க்கூடுதலான கோல்கள் எடுத்த ஆசியராக சாதனை புரிந்தார்.

2010இலிருந்து பன்னாட்டுப் போட்டிகளில் தென்கொரியாவிற்காக ஆடி வருகிறார்.  2014, 2018 உலகக்கோப்பை காற்பந்து போட்டிகளில் தென்கொரிய அணியில் பங்கேற்றுள்ளார்.  உலகக்கோப்பை போட்டிகளில் தென்கொரியாவின் மிக உயர்ந்த கோல்கள் எடுத்த மூவரில் இவரும் ஒருவர். மற்ற இருவர் பார்க் ஜி-சுங், ஆன் யுங் ஃவான் ஆவர். இம்மூவரும் தலா மூன்று கோல்கள்  எடுத்துள்ளனர்.  2011இலும் 2015 இலும் ஆசியக் கோப்பை போட்டிகளில் ஆடியுள்ளார்; 2015இல் தென்கொரியா இரண்டாமிடத்தை எட்ட உதவி புரிந்தார்.

## மேற்கோள்கள்

## வெளி இணைப்புகள்

*Son Heung-min profile at the Tottenham Hotspur F.C. website
*
*

பகுப்பு:தென்கொரிய கால்பந்தாட்ட வீரர்கள்
பகுப்பு:1992 பிறப்புகள்
பகுப்பு:2018 உலகக்கோப்பை காற்பந்து வீரர்கள்
புதுவை - 1

**புதுவை - 1** *(PY 1), வேளாண் வழக்கு; *'புதுவைப் பொன்னி*' (Puduvai Ponni)* எனப்படும் இந்த நெல் வகை, பொன்னி மற்றும் பன்னாட்டு நெல் - 8 போன்ற நெல் இரகங்களை இணைத்து உருவாக்கப்பட்ட புதுச்சேரி நெல் வகையாகும்.
 
## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1985 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது. வேறொரு மூலத்தில், 1979 ஆம் ஆண்டு வெளியிடப்பட்டதாக கூறப்படுகிறது.

## காலம்
மத்தியகால நெற்பயிர்களில் ஒன்றான இது, 130 - 135 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற மத்தியகால நெற்பயிர்கள், பின் சம்பா பட்டத்திற்கு (பருவத்திற்கு) ஏற்றதாக கூறப்படுகிறது.

## சாகுபடி
உப்பு நிலத்தில் சகித்து வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.

* இந்த நெல் இரகம், ஒரு எக்டேருக்கு 5500 கிலோவரை மகசூல் தரக்கூடியது.
* இவ்வகையின் அரிசி சன்ன (மெல்லிய) இரகமாக காணப்படுகிறது.

## சான்றுகள்

## வெளியிணைப்புகள்
* தினகரன்: முகப்பு > மாவட்டம் > புதுச்சேரி - அதிக விளைச்சலை தரக்கூடிய ‘பிஒய்-8’ நெல் ரகம் விரைவில் அறிமுகம் 

பகுப்பு:நெல் வகைகள்
2018 உலகக்கோப்பை காற்பந்து இறுதிப் போட்டி

**2018 பீஃபா உலகக்கோப்பை காற்பந்து இறுதிப் போட்டி** 2018 உலகக்கோப்பை காற்பந்து போட்டியின் கால்பந்து வெற்றியாளரைத் தெரிவுசெய்ய இடம்பெற்ற போட்டியாகும். இது பன்னாட்டுக் காற்பந்துச் சங்கங்களின் கூட்டமைப்பு அங்கத்துவ ஆண் தேசிய அணிகளுக்கிடையிலான நான்கு ஆண்டுகளுக்கொரு முறை இடம்பெறும் 21 வது உலகக்கோப்பை காற்பந்து இறுதிப் போட்டியாக அமைந்தது. இப்போட்டி உருசியாவில் மாஸ்கோ லூசினிக்கி அரங்கில் 15 சூலை 2018 அன்று, அரையிறுதிப்போட்டியின் வெற்றியாளர்களுக்கிடையில் இடம் பெற்றது.

இதில் வெற்றி பெற்ற பிரான்சு அணி 2021 பீஃபா கூட்டமைப்புக்கள் கோப்பைக்குத் தகுதி பெற்றது.

## அரங்கு

இறுதிப் போட்டி மாஸ்கோ நகரில் லூசினிக்கி அரங்கில் நடைபெற்றது. லூசினிக்கி அரங்கு உருசியாவின் தேசிய அரங்கு ஆகும். இங்கு உருசிய தேசிய காற்பந்து அணி, மற்றும் சோவியத் அணிகளின் போட்டிகள் பல நடைபெற்று இடம்பெற்றுள்ளன.

இறுதிப் போட்டியை லூசினிக்கியில் நடத்துவது தொடர்பான இறுதி முடிவு 2012 டிசம்பர் 14 இல் டோக்கியோ நடைபெற்ற பீஃபா உயர்குழுக் கூட்டத்தில் எடுக்கப்பட்டது. இவ்வரங்கில் ஜூன் 14 ஆரம்ப நிகழ்வு உட்பட ஆறு போட்டிகளை நடத்தியுள்ளது. இவற்றில் மூன்று குழு நிலை ஆட்டங்களும், ஒரு 16-அணி ஆட்டமும், ஒரு அரையிறுதி ஆட்டமும் அடங்கும்.

லூசினிக்கி அரங்கு ஐரோப்பிய காற்பந்துச் சங்கங்களின் ஒன்றியத்தினால் நான்காவது வகை அரங்காகத் தரப்படுத்தப்பட்டுள்ளது. இது உருசியாவின் மிகப் பெரிய விளையாட்டரங்காகும். வழமையாக இதன் கொள்ளளவு 81,006 ஆகும், ஆனால் உலக்கோப்பைக்காக இதன் கொள்ளளவு 78,011 ஆகக் குறைக்கப்பட்டது.

## இறுதிக்கான பாதை

## போட்டி

இறுதிப் போட்டியை குரோவாசியா 18:00 மணிக்கு உள்ளூர் நேரம் (15:00 ஒசநே) ஆரம்பித்து வைத்தது. வெப்பநிலை 27 °செ (81 °ப) ஆக இருந்தது. ஆட்டத்தில் இடையிடையே இடியுடன் கூடிய மழை பெய்தது. 78,011 இரசிகர்கள் லூசினிக்கி அரங்கில் ஆட்டத்தைப் பார்வையிட்டனர். உருசியத் தலைவர் விளாதிமிர் பூட்டின், பிரெஞ்சுத் தலைவர் இம்மானுவேல் மாக்ரோன், குரோவாசியத் தலைவர் கொலிண்டா கிராபர் கிட்டாரோவிக் உட்படப் பத்து நாட்டுத் தலைவர்கள் பார்வையிட்டனர்.

ஆட்டத்தின் 18வது நிமிடத்தில் பிரான்சு வீரர் கிரீசுமன் அடித்த பந்தைத் தடுக்க முற்பட்ட குரோவாசிய வீரர் மஞ்சூக்கிச்சின் தலையில் பட்டு 'சுய கோலானது'. உலகக்கோப்பை வரலாற்றில் இறுதிப் போட்டி ஒன்றில் சுய கோல் போட்டது இதுவே முதல் முறையாகும். 2018 சுற்றில் இது 12வது சுய கோல் ஆகும். தொடர்ந்து 28வது நிமிடத்தில் குரோவாசியாவின் இவான் பெரிசிச் கோல் அடிக்க ஆட்டம் சமனானது. 38வது நிமிடத்தில் கோல் பகுதியில் குரோவாசிய வீரர் கையில் பந்து பட்டதால் பிரான்சுக்கு தண்ட உதை வாய்ப்பு வழங்கப்பட்டது. இதில் கிரீசுமன் கோல் காப்பாளரை ஏமாற்றி வலைக்குள் பந்தைத் தள்ளினார். முதல் அரைப் பகுதியில் பிரான்சு 2-1 என முன்னிலையில் இருந்தது.

இரண்டாவது பாதியில், 59வது நிமிடத்தில் பிரெஞ்சு வீரர் பவுல் போக்பா கோல் போட்டார். 65வது நிமிடத்தில் எம்பாப்பே கோல் அடிக்க 4-1 என பிரான்சு வலுவான நிலையைப் பெற்றது. 69வது நிமிடத்தில் பிரான்சு கோல் காப்பாளரின் தவறால், குரோவாசிய மஞ்சூக்கிச் கோல் அடித்தார். முடிவில் 4 - 2 என்ற கோல் கணக்கில் பிரான்சு உலகக்கிண்னத்தைப் பெற்றுக் கொண்டது.

### விபரம்




|style="width:60%;vertical-align:top"|
**ஆட்ட விதிகள்**
*90 நிமிடங்கள்
*30 நிடங்கள் (கூடுதல் நேரம் தேவைப்பட்டால் மட்டும்)
*சமன்நீக்கி மோதல், கோல்கள் சமநிலையில் இருந்தால்
*அதிகபட்ச பதில் வீரர்கள் மூவர், மேலதிக நேரமாயின் நான்காவது.
|}

## இவற்றையும் பார்க்க
* 2018 உலகக்கோப்பை காற்பந்து ஆட்டமிழக்கும் நிலை

## உசாத்துணை

## வெளி இணைப்புகள்

* 
* Official Documents and Match Documents 

இறுதி
அந்திரேயாசு கிராங்குவிஸ்த்

**அந்திரேயாசு கிராங்குவிஸ்த்** (*Andreas Granqvist*,  பிறப்பு: 16 ஏப்ரல் 1985) சுவீடிய  காற்பந்தாட்ட வீரர். இவர் தற்போது  கிராசுனோடர் கழகத்திலும் சுவீடன் தேசிய காற்பந்து அணியிலும் தடுப்பாட்ட வீரராக விளையாடுகிறார். 2018 உலகக்கோப்பை காற்பந்து போட்டிகளில் பங்கேற்றுவரும் கிராங்குவிஸ்த் போட்டிகளுக்குப் பிறகு எல்சிங்போர்க்சு கழகத்திற்கு மாறவிருக்கிறார்.

சிறந்த சுவீடிய கால்பந்தாட்ட வீரர்களுக்கு வழங்கப்படும் *குல்டுபோல்லென்* (*தங்கப் பந்து*) விருது இவருக்கு 2017ஆம் ஆண்டில் வழங்கப்பட்டது.

## மேற்கோள்கள்

பகுப்பு:சுவீடிய கால்பந்தாட்ட வீரர்கள்
பகுப்பு:1985 பிறப்புகள்
பகுப்பு:2018 உலகக்கோப்பை காற்பந்து வீரர்கள்
கன்னம்பள்ளி வெங்கட்ரமண சுவாமி கோயில்

**வெங்கட்ரமண சுவாமி கோயில்** என்பது என்பது கிருட்டிணகிரி மாவட்டம், கன்னம்பள்ளியில் (கணவாய்ப்பட்டி)  உள்ள பழமையான ஒரு பெருமாள் கோயிலாகும். இக்கோயில் சேலம் கிருட்டிணகிரி நெடுஞ்சாலையில் சென்னை புறவழிச் சாலைக்கு முன்னதாக மோட்டூர் பிரிவில் இருந்து மூன்று கிலோமீட்டர் தொலைவில் அமைந்துள்ளது.
## தொன்மவியல்
திரேதா யுகத்தில் இந்த இடத்தில் திருமகள் வேட்டுவக் குடியில் பிறந்தார். தன் பிறப்பு இரகசியத்தை தெரியாத நிலையில் பெருமாளை வேண்டி தவமிருந்து, அவரை அடைந்தார். பின்னர் தான் தவமிருந்த இத்தலத்தில் வெங்கடரமணராக அருள்புரிய பெருமாளை வேண்ட அவ்வாறே அவர் அருளும் தலம் எனப்படுகிறது. 

பிற்காலத்தில் இந்த இடமானது அடர்ந்த வனமாக ஆனது. அப்போது இப்பகுதியில் மாடு மேய்த்துக்கொண்டிருந்த ஒரு இடைச் சிறுவன் ஒரு புற்றருகே செல்லும் மாடு அங்கே பால் சொரிவதைக் கண்டான். இதை ஊரில் உள்ள பெரியவர்களிடம் கூறியபோது, ஒரு அசரிரீமூலம் அந்த இடத்தில் வெங்கடரமணர் சுயம்புவடிவில் இருப்பதாக கேட்டது. உடனே ஊரார் வெங்கடரமணருக்கு கோயில் கட்டத் துவங்கியபோது மகாலட்சுமித் தாயாரும் சுயம்புவாக காணக் கிடைத்தார். இதையடுத்து இரு சுயம்பு திருமேனிகளையும் நிலை நிறுத்தி கோயில் கட்டப்பட்டது.
## கோயில் அமைப்பு
கோயிலின் கிழக்குத் திசையில் மூன்று நிலைகளுடன் இராச கோபுரம் உள்ளது. வளாகத்தின் உள்ளே இடதுபுறம் உள்ள சந்நிதானத்தில் சுயம்புவடிவின் பின்புறத்தில் நின்றகோலத்தில் வெங்கட்ரமணர் சங்கு சக்கரதாரியாக உள்ளார். வலதுபுறம் உள்ள சந்நிதியில் கோவிந்தராசர் மற்றும் மகாலட்சுமி ஆகியோர் சுயம்புவடிவில் காட்சியளிக்கின்றனர். அங்கே திருமகளும் மண்மகளுடன் அறிதுயிலில் அரங்கநாதர் காட்சிதருகிறார்.
## சிறப்பு நாட்கள்
ஒவ்வொரு சனிக்கிழமைகளிலும் சிறப்பு வழிபாடுகள் நடக்கிறது, என்றாலும் புரட்டாசி சனிக்கிழமைகளில் மிகச் சிறப்பான நாட்களாக கருதி வழிபாடு நடத்தப்படுகிறது. அந்த நாட்களில் அண்டை மாநிலங்களான கர்நாடகம், ஆந்திரம் ஆகிய மாநிலங்களில் இருந்து பக்தர்கள் கூடுதலாக வருகின்றனர்.
## அன்னதானம்
இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 30 பேருக்கு அன்னதானம் வழங்கப்படுகிறது. சனிக்கிழமைகளால் மட்டும் 60 பேருக்கு அன்னதானம் வழங்கப்படுகிறது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
அவதானப்பட்டி மாரியம்மன் கோயில்

**அவதானப்பட்டி மாரியம்மன் கோயில்** என்பது தமிழ்நாட்டில் கிருஷ்ணகிரி மாவட்டம், அவதானப்பட்டி என்னும் ஊரில் அமைந்துள்ள ஒரு மாரியம்மன் கோயிலாகும். இக்கோயில் தர்மபுரி-கிருட்டிணகிரி தேசிய தேசியநெடுஞ்சாலையில், அவதானப்பட்டி ஏரிக்கு அருகில், கிருட்டிணகிரி நகரின் எல்லையில் அமைந்துள்ளது. இக்கோயில் இந்துசமய அறநிலையத்தின் கட்டுப்பாட்டில் உள்ளது.
## கோயில் அமைப்பு
இக்கோயிலானது மூன்றுநிலை இராசகோபுரத்துடன் அமைந்துள்ளது. கோயிலானது மகாமண்டபம், கருவறை என அமைந்துள்ளது. கருவறையில் மாரியம்மன் சுயம்புவாக உள்ளார்.
## வழிபாடு
கிருட்டிணகிரியில் இருந்து வெளியூர் செல்பவர்ளில் பலர் தங்கள் வாகனத்தை இக்கோயில்முன் நிறுத்தி பயணம் நல்லவிதமாக இருக்க வணங்கிச் செல்கின்றனர். ஆடி மாதம் இக்கோயிலின் ஆண்டுவிழா நடக்கிறது. விழாவின்போது சுற்றவ்வட்டார கிராமப் பெண்களால் மாவிளக்கு ஊர்வலம் நடத்தப்படுகிறது. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள அம்மன் கோயில்கள்
பொட்டாசியம் அசிட்டேட்டு

**பொட்டாசியம் அசிட்டேட்டு** (*Potassium acetate*, KCH3COO) அசிட்டிக் காடியின் பொட்டாசியம் உப்பு ஆகும்.

## தயாரிப்பு
பொட்டாசியத்தைக் கொண்டுள்ள காரமான பொட்டாசியம் ஐதராக்சைடு அல்லது பொட்டாசியம் கார்பனேட்டை அசிட்டிக் அமிலத்துடன் வினைப்படுத்துவதன் மூலம் தயாரிக்கப்படுகிறது:

: CH3COOH + KOH → CH3COOK + H2O

இந்த வகை வினையானது, அமில-கார வினை வகையானதாகவும் அறியப்படுகிறது.

ஒன்றரைஐதரேட்டானது நீர்க்கரைசலில் (CH3COOK·1½H2O) 41.3&nbsp;°செல்சியசில் பாதியளவு ஐதரேட்டை உருவாக்கத் தொடங்குகிறது.

## பயன்பாடுகள்

### பனிநீக்கம்
பொட்டாசியம் அசிட்டேட்டானது பனி உருவாதலைத் தடுக்கும் காரணியாகவும் அதை நீக்கப் பயன்படும் காரணியாகவும் பயன்படுகிறது. கால்சியம் குளோரைடு அல்லது மக்னீசியம் குளோரைடு போன்ற பனிநீக்கியாகப் பயன்படும் குளோரைடு உப்புகளுக்கான பதிலியாகப் பயன்படுகிறது. இது மண்ணின்மீது மிகவும் தீவிரமற்றும், மென்மையாகவும் செயல்படுகிறது. இதன் காரணமாகவும், குறைவான அரிக்கும் தன்மையுடைய பொருளாகவும் இருப்பதால் விமான நிலைய ஓடுபாதைகளில் இது பயன்படுத்தப்படுகிறது. இருப்பினும், இது மிகுந்த செலவினத்தை ஏற்படுத்தும் பொருளாகவும் இருக்கிறது.

### தீ அணைப்பான்
பொட்டாசியம் அசிட்டேட்டு எரியும் எண்ணெய் வகைகளின் மீது ஒரு ஓடு போன்ற அமைக்க இயலும் தன்மையின் காரணமாகவும் மற்றும் குளிர்விக்கும் பொருளாகவும் இருக்கும் காரணத்தால் 'கே' வகை தீயணைப்பான்களில் ஒரு முக்கிய தீயணைப்புப் பொருளாகப் பயன்படுகிறது. 

### உணவு சேர்க்கைப் பொருள்
பொட்டாசியம் அசிட்டேட்டானது உணவுப்பொருட்களுடன் சேர்க்கப்படும் ஒரு சேர்க்கைப் பொருளாகவும், உணவு பதப்படுத்தியாகவும் மற்றும் அமிலத்தன்மையை ஒழுங்குபடுத்தும் பொருளாகவும் பயன்படுகிறது. ஐரோப்பிய ஒன்றியத்தில், இது E எண் E261 என குறிக்கப்படுகிறது; இச்சேர்மமானது அமெரிக்க ஐக்கிய நாடுகளிலும் ஆஸ்திரேலியா மற்றும் நியூசிலாந்து ஆகிய நாடுகளிலும் அங்கீகரிக்கப்பட்ட உணவு சேர்க்கைப் பொருளாகும். பொட்டாசியம் ஐதரசன் டைஅசிட்டேட்டு (CAS #) KH(OOCCH3)2 என்ற மூலக்கூறு வாய்ப்பாடுடைய சேர்மமும் இதே E எண் உடைய  தொடர்புடைய உணவு சேர்க்கைப் பொருளாகும்.

## மேற்கோள்கள்

பகுப்பு:அசிட்டேட்டுகள்
பகுப்பு:பொட்டாசியம் சேர்மங்கள்
யெரி மினா

**யெரி பெர்னான்டோ மினா கொன்சாலேசு** (*Yerry Fernando Mina González*, ; பிறப்பு 23 செப்டம்பர் 1994) கொலம்பிய தொழில்முறை கால்பந்து விளையாட்டு வீரர். இவர் எசுப்பானிய பார்சிலோனா கழக அணியிலும்  கொலம்பியா தேசிய காற்பந்து அணியிலும் நடுவ-பிற்களத்தில் தடுப்பாட்ட வீரராக விளங்குகின்றார்.

## மேற்கோள்கள்

பகுப்பு:கொலம்பியக் காற்பந்தாட்ட வீரர்கள்
பகுப்பு:1994 பிறப்புகள்
பகுப்பு:2018 உலகக்கோப்பை காற்பந்து வீரர்கள்
வாகுபி காசுரி

**வாகுபி காசுரி** (*Wahbi Khazri*, ; பிறப்பு 8 பெப்ரவரி 1991)  துனீசியத் தொழில்முறை கால்பந்தாட்ட வீரர். இவர் லீக் 1 கழகமான ரென்னசிற்கு சுந்தர்லாந்து கழகத்திடமிருந்து கடனாகத் தரப்பட்டுள்ளார். பன்னாட்டுப் போட்டிகளில் துனீசியத் தேசிய காற்பந்து அணிக்காக ஆடுகிறார். இவ்வணிகளில் தாக்கும் நடுக்கள வீரராகவும்  பக்கவாட்டு வீரராகவும் விளையாடுகின்றார்.

இவர் தமது காற்பந்தாட்ட வாழ்நாளை பாஸ்தியா கழகத்தில் தொடங்கினார். 183 ஆட்டங்களில் 34 கோல்கள் அடித்து தேசிய வாகையர் போட்டியிலும் லீக் 2 போட்டிகளிலும்  தொடர்ந்து இரு பருவங்களில் வெற்றியை ஈட்டித் தந்தார்.   போர்தொவில்  18 மாதங்களைக் கழித்த காசுரி சனவரி 2016இல் சுநர்லாந்து கழகத்தில் இணைந்தார். 2017-18ஆம் பருவத்தில் ரென்னசு கழகத்திற்கு கடனாகத் தரப்பட்டுள்ளார்.

காசுரி துனீசிய 20 கீழோர் அணியிலும் 21 கீழோர் அணியிலும் ஆடியுள்ளார். மூத்தோர்  போட்டிகளில் 2013இலிருந்து பங்கேற்கிறார். துனீசியாவிற்காக ஆபிரிக்கா நாடுகள் கோப்பையில் மூன்று முறையும்    2018 உலகக்கோப்பை காற்பந்து போட்டியிலும் பங்கேற்றுள்ளார்.
## மேற்கோள்கள்

## வெளி இணைப்புகள்

* LFP Profile 

பகுப்பு:துனீசியக் கால்பந்தாட்ட வீரர்கள்
பகுப்பு:1991 பிறப்புகள்
பகுப்பு:2018 உலகக்கோப்பை காற்பந்து வீரர்கள்
திஃக்வானா

**திஃக்வானா** (*Tijuana*,  ; ) மெக்சிக்கோ நாட்டின்  பாகா கலிபோர்னியா மாநிலத்தின் மீப்பெரும் நகரமாகும்.   பாகா கலிபோர்னியா மூவலந்தீவிலும் இதுவே மிகப்பெரும் நகரமாகும். திஃக்வானா பெருநகரப்பகுதியின் மையத்திலும் பன்னாட்டு சான்டியேகோ-திஃக்வானா பெருநகரப்பகுதியின் மையத்திலும்  அமைந்துள்ள திஃக்வானா மெக்சிகோவின் மிகவும் விரைவாக வளர்ந்து வரும் நகரங்களில் ஒன்றாகத் திகழ்கிறது. இப்பகுதியின் பொருளியல் நிலை, கல்வி, பண்பாடு, கலை, அரசியலில் திஃக்வானா முக்கியப் பங்காற்றுகின்றது. இந்த நகரமும் இதனைச் சுற்றியுள்ள பெருநகரப் பகுதிகளும் நாட்டின் வடமேற்கில் முதன்மைத் தொழில் மற்றும் தாக்கமிக்க மையமாக விளங்குகின்றன.  திஃக்வானா உலகளாவிய நகரத் தகுதி பெற்றுள்ளது. , திஃக்வானா நகரத்தின் மக்கள்தொகை 1,641,570 ஆகும்.
## மேற்கோள்கள்

பகுப்பு:மெக்சிக்கோவிலுள்ள நகரங்களும் ஊர்களும்
பகுப்பு:பாகா கலிபோர்னியா
ஆப்பிரிக்கப் பொன்னிறப் பூனை

**ஆப்பிரிக்கப் பொன்னிறப் பூனை** (*African golden cat*, *Caracal aurata*) என்பது ஆப்பிரிக்கக் கண்டத்தின் நடுப்பகுதியிலும் மேற்குப் பகுதியிலும் உள்ள மழைக்காடுகளில் மட்டுமே காணப்படும் ஒரு காட்டுப்பூனை ஆகும். காடழிப்பினாலும் உணவிற்காக வேட்டையாடப்படுவதாலும் இவை பாதிக்கப்பட்டுள்ளன. சிவப்புப் பட்டியலில் இது அழிவாய்ப்பு இனமாக அடையாளப்படுத்தப்பட்டுள்ளது.

உயிரியல் வகையில் கறகால் பூனை, சேர்வாள் பூனை ஆகியவற்றிற்கு நெருங்கியது. இதன் உடல் நீளம் 61 முதல் 101 செ.மீ வரை இருக்கும் வால் 16 - 46 செ.மீ வரையும் இருக்கும்.

## பண்புகள்
ஆப்பிரிக்கப் பொன்னிறப்பூனை வீட்டுப் பூனையைப் போல் ஏறத்தாழ இருமடங்கு இருக்கும். வட்ட வடிவமான தலையானது உடலளவைக் கருதும் போது சிறியதாக உள்ளது. கால்கள் நீளமாகவும் வால் சற்று சிறுத்தும் இருக்கும். இது 5.5 கி.கி முதல் 16 கிலோ எடை வரை இருக்கும். மேலும் கடுவன்கள் பெண் பூனைகளை விடப் பெரியன.

## வாழிடம்
இப்பூனைகள் பொதுவாக கடல் மட்டத்தில் இருந்து 3000 மீட்டர் உயரத்திலுள்ள வெப்ப வலயக் காடுகளில் வாழ்கின்றன. மேலும் இவை அடரந்த ஈரப்பதமுள்ள கீழே அடர்ந்த தாவரங்கள் உள்ள இடங்களையே விரும்புகின்றன. இப்பூனைகள் மேற்கில் செனகல் நாட்டிலிருந்து கிழக்கே கென்யா வரையிலும் வடக்கே நடு ஆப்பிரிக்கக் குடியரசு நாட்டில் இருந்து தெற்கில் வட அங்கோலா வரையிலும் காணப்படுகின்றன.

## மேற்கோள்கள்

பகுப்பு:பூனைக் குடும்பம்
பகுப்பு:ஆப்பிரிக்கப் பாலூட்டிகள்
பகுப்பு:மேற்கு ஆப்பிரிக்கப் பாலூட்டிகள்
பகுப்பு:உகாண்டாவின் பாலூட்டிகள்
பகுப்பு:கென்யாவின் பாலூட்டிகள்
ஏ. எக்ஸ். எல்

**ஏ.எக்ஸ்.எல்.** (*** A.X.L.*** ) என்பது 2018 ஆம் ஆண்டய அமெரிக்க அறிவியல்-புனைகதைத் திரைப்படமாகும். இதை ஆலிவர் டேலி எழுதி, இயக்கியுள்ளார். படத்தில் அலெக்ஸ் நியுஸ்டேடர், பெக்கி ஜி, தாமஸ் ஜேன், அலெக்ஸ் மெனிக்கோல், டொமினிக் ரெயின்ஸ் உள்ளிட்டோர் நடித்துள்ளனர். இது 2018 ஆகத்து 24 அன்று குளோபல் ரோட் என்டர்டெயின்மென்ட் மூலம் அமெரிக்காவில் வெளியிடப்பட உள்ளது.
## கதைச்சுருக்கம்
அமெரிக்க இராணுவ வீரர்களுக்கு போர்க் களத்தில் உதவும் வகையில் செயற்கை நுண்ணறிவு கொண்ட இயந்திர நாய் ஒன்று இரகசியமாக வடிவமைக்கப்படுகிறது. நன்றியும் வீரமும் கொண்ட வேட்டை நாய்களுக்கு உள்ள குணங்களோடும்,  செயற்கை நுண்ணறிவுடனும் வடிவமைக்கப்பட்ட ஏ.எக்ஸ்.எல் எனும் பெயரிடப்பட்ட இயந்திர நாய், ஏதோ ஒரு காரணத்தால் பழுதான எந்திரக் கழிவுகளுடன் வெளியேறுகிறது. இந்திலையில் மைல்ஸ் என்ற இளைஞனால் அது மீட்கப்படுகிறது. அது உருவில் எந்திரனாக இருந்தபோதும் நாயிக்குரிய விசுவாசம் மாறாதது மைல்ஸின் விவரங்களைப் பதிவுசெய்துகொண்டு அவனையே தனது எஜமானனாக ஏற்றுக் கொள்கிறது. இதற்கிடையே அதை உருவாக்கிய ஆராய்ச்சியாளர்கள் சிலர் அதைத் தொலைவிலிருந்தபடியே கட்டுப்படுத்த முயன்றும், தீய பரிசோதனைகளிலும் ஈடுபடுகின்றனர். இவற்றுக்கு எதிராக இயந்திர நாயான ஏ.எக்ஸ்.எல். மற்றும் அது தன் எஜமானனாக ஏற்றுக்கொண்ட மைல்ஸ் மற்றும் அவனுடைய தோழி ஆகியோர் ஈடுபடும் சாகசங்களே இத்திரைப்படம்.    
## நடிகர்கள்

* அலெக்ஸ் நியுஸ்டேடர் - மைல்ஸ் ஹில்
* பெக்கி ஜி  - சாரா ரெய்ஸ்
* அலெக்ஸ் மெனிக்கோல் - சாம் ஃபோண்டெயின்
* டொமினிக் ரெயின்ஸ் - ஆண்ட்ரிக்
* தாமஸ் ஜேன் - சக் ஹில்
* லூ டெய்லர் புக்கி - ராண்டால்
* பாட்ரிசியா டி லியோன் - ஜோனானா ரேஸ்

## தயாரிப்பு
*ஏ.எக்ஸ்.எல். *படமானது புரூப் ஆப் கான்சப்ட் என்ற தனது குறும்படத்தை அடிப்படையாகக் கொண்டே, ஆலிவர் டேலி எழுதி, இயக்கிய படமாகும். அந்தக் குறும் படமானது, 2014 இல் 190 பேரின் நிதியுதவியுடன் எடுக்கப்பட்டது. அக்குறும்படம்  மனித குலத்திற்கும் தொழில்நுட்பத்திற்கும் இடையிலான எல்லைகள் மங்கலாக்குவது பற்றிய ஒரு படம் ஆகும்.

இயக்குநரும் எழுத்தாளருமான ஆலிவர் டேலி தனது குறும்படத்தை முழுநீளத் திரைப்படமாக ஆக்குவதற்கான பணிகளைத் துவக்கினார். அப்போது இத்திரைப்பட திட்டத்தில் தயாரிப்பாளராக *டேவிட் எஸ். கோயர்*, *கெவின் துரனுடன்* இணைந்து அவரது  பாண்டம் ஃபோர் பேனர் தயாரிப்பு நிறுவனத்தின் வழியாக  தயாரிப்பாளராக இணைந்தார்.  பாண்டம் ஃபோர் பேனர் தயாரிப்பு நிறுவனத்துடன் லாக்ஷோர் எண்டர்டெயின்மெண்ட் இணைந்து, 2016 ஆம் ஆண்டு முதன்மைப் படப்பிடிப்பைத் துவக்கியது. லாக்ஷோர் எண்டர்டெயின்மெண்ட்டுடன் குளோபல் ரோட் எண்டர்டெயின்மெண்ட் (முன்னர் ஓபன் ரோட்) சேர்ந்து இத் திரைப்பட திட்டத்தில் இணை தயாரிப்பிலும், இணை நிதி முதலீட்டிலும் ஈடுபட்டது.

2016 ஆகத்தில் பாப் நட்சத்திரமான பெக்கி ஜி   டுவிட்டர் மூலமாக  நடிகர் *சேர*வுடன் சேர்ந்து நடிப்பதாக அறிவித்தார். நடிகர் அலெக்ஸ் மெக்னிகோல் 2016 அக்டோபரில் இத்திரைப்படத்தில் அலெக்ஸ் நெஸ்டாடெடருடன் இணைந்தார்.

## மேற்கோள்கள்

பகுப்பு:அமெரிக்கத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:2018 திரைப்படங்கள்
சபிவாக்கா

thumb|சபிவாக்கா, நற்றாளி
**சபிவாக்கா** (*Zabivaka*; , "கோல் அடிப்பவர்") என்பது 2018 உலகக்கோப்பை காற்பந்து போட்டியின் உத்தியோகபூர்வ நற்றாளி ஆகும். இந்த நற்றாளி 21 ஒக்டோபர் 2016 அன்று வெளிப்படுத்தப்பட்டது. இது ஒரு மாந்தவுருவக ஐரோவாசியா ஓநாயை (*Canis lupus lupus*) பிரதிபலிக்கிறது. இது பழுப்பும் வெள்ளையும் கொண்ட உரோமத்துடன், "RUSSIA 2018" என்ற எழுத்துக்கள் கொண்ட மேற்சட்டை அணிந்தவாறு, செம்மஞ்சள் காப்புக் கண்ணாடி அணிந்து காணப்படும். வடிவமைப்பாளர்களின் கருத்துப்படி, பனிச்சறுக்கில் பயன்படுத்தப்படும் காப்புக் கண்ணாடி அல்ல, மாறாக அது மிதிவண்டி ஒட்டம் போன்றவற்றில் பயன்படுத்தப்படும் காப்புக் கண்ணாடி ஆகும். மேலும், அத பற்றிக் குறிப்பிடுகையில், "சபிவாக்கா களத்தில் மிகவும் வேகமாக இருப்பதால் அவனுக்கு கண் பாதுகாப்புத் தேவை". மேற்சட்டையிலும் காற்சட்டையிலும் உள்ள வெள்ளை, நீல, சிவப்பு நிறங்கள் உருசிய  அணியின் தேசிய நிறங்கள் ஆகும்.

## உசாத்துணை

## வெளி இணைப்புகள்

* FIFA's official webpage on Zabivaka 

பகுப்பு:2018 உலகக்கோப்பை காற்பந்து
கல்லுக்குறிக்கி காலபைரவர் கோயில்

**கல்லுக்குறிக்கி காலபைரவர் கோயில்** என்பது கிருட்டிணகிரி மாவட்டம், கிருட்டிணகிரியில் இருந்து 4 கி.மீ தொலைவில் பழைய குப்பம் சாலையில் கல்லுக்குறிக்கியில் பெரிய ஏரிக்கரையில்  உள்ள ஒரு  காலபைரவர் கோயிலாகும். இக்கோயில் திருப்பணிகளின்போது ஒன்பதாம் நூற்றாண்டைச் சேர்ந்த கல்வெட்டுகள் கிடைத்துளது இக்கோயிலிலன் பழமையைக் காட்டுவதாக உள்ளது. கோயிலின் தலமரம் ஆத்தி மரம் ஆகும்.
## கோயில் அமைப்பு
இக்கோயிலில் விசாலமான வெளிமண்டபம், கொடிக்கம்பம் போன்றவற்றுடன் அமைந்துள்ளது. கோயில் பிரகாரத்தில் தென்முகக்கடவுள், வள்ளி தெய்வானையுடன் முருகன் போன்றோர் உள்ளனர். கோயிலில் ஒரு மேடையில் இரண்டு அடி உயரமுள்ள காலபைரவர் சிலை அமைக்கப்பட்டுள்ளது. கருவறையில் காலபைரவர் சுயம்புலிங்கமாக உள்ளார். லிங்கத்தின் நெற்றியில் சூலம் அமைந்துள்ளது. இந்த சுயம்பு லிங்கத்தைக் காண கல்லாலான பலகணி அமைக்கப்பட்டுள்ளது. பலகணியில் உள்ள துளைகள் வழியாகவே லிங்கத்தைக் காண இயலும். பைரவரின் வாகனமானது கருங்கல்லால் இருந்தாலும் இது பிரதிட்டை செய்யப்படாமல் அருகிலேயே வைக்கப்பட்டுள்ளது. உற்சவர் புறப்படும்போது கல்லாலான இந்த வாகனத்தையும் சுவாமியின் முன் சுமந்து செல்கின்றனர். மற்ற நேரங்களில் இவரை தூக்க இயலாது என கூறுகின்றனர்.

இக்கோயிலுக்கு செங்குந்த முதலியார் சமூகத்தைச் சேர்ந்தவர்கள் பரம்பரை பரம்பரையாக பூஜை செய்து வருகிறார்கள்.

## சிறப்பு நாட்கள்
ஒவ்வொரு திங்கட்கிழமையன்றும் சிறப்புப் பூசைகள் நடத்தப்படுகின்றன. ஞாயிற்றுக் கிழமைகளில் மாலை இராகுகாலத்தில் பைரவருக்கு சிறப்பு அபிடேகம் செய்யப்படுகிறது. தேய்ப்பிறை அட்டமியன்று சிறப்பு யாகம் நனத்தப்படுகிறது. ஏழு ஆண்டுகளுக்கு ஒருமுறை சுற்றியுள்ள கிராம மக்களால் திருவிழா நடத்தப்படுகிறது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
வாய்வழி ஏதுமில்லை

**வாய்வழி ஏதுமில்லை** (*Nothing by mouth*) என்ற மருத்துவ ஆணை உணவையும் நீர்மங்களையும் கொடுப்பதைத் தடுக்கிறது. இது  மருத்துவர்களால் பரவலாக **nil per os** (**npo** or **NPO**), என்ற இலத்தீன் சொற்றொடரால் குறிப்பிடப்படுகின்றது. இந்த இலத்தீன சொற்றொடரின் பொருள், "வாய் வழியாக எதுவும் கொடுக்க வேண்டாம்" என்பதாகும். இதன் வேறுபாடுகளாக  **nil by mouth** (**NBM**), **nihil**/**non**/**nulla per os**, அல்லது **முழுமையான குடல் ஓய்வு** எனக் குறிப்பிடப்படுகின்றது. நீர்மங்கள் மட்டுமேயான உணவும் சில நேரங்களில் குடல் ஓய்வு எனக் குறிக்கப்படுகின்றது.

## பயன்பாடு
*வாய்வழி ஏதுமில்லை* வழிமுறைக்கான பொதுவான காரணங்கள்:
* நுரையீரல் அழற்சியுள்ளோருக்கு, வழமையாக பொது மயக்க மருந்து அறுவை சிகிச்சைக்கு முன் -  நுரையீரலுக்குள் துகள்கள் மற்றும் திரவங்களின் செல்கையைத் தடுக்கும் நோயாளிகளுக்கு பொதுவான மயக்கம்குறைவு ஏற்படும்;
* பலவீனமான நீரிழிவு தசைகள் நோயாளிகளுக்கு;
* இரையக குடலிய குருதிப்போக்கு;
* இரையக குடலிய தடுப்பு;
* இரைப்பை அமில எதுக்களிப்பு வாய்ப்புள்ளோருக்கு

நோயாளிகள் பொது மயக்க மருந்து அறுவை சிகிச்சைக்கு முன் *வாய்வழி ஏதுமில்லை* ஆணையிடப்படுகையில், நோயாளிகள் வழக்கமாக ஒரு சிறிய அளவிலான நீர் தங்கள் வழக்கமான மருந்துகளுடன் சேர்த்து உண்ண அனுமதிக்கப்படுகின்றனர்.  இந்த வழியில், ஒரு நோயாளி தற்செயலாக உணவு அல்லது திரவங்களை உட்கொண்டால், அறுவைசிகிச்சை வழக்கமாக ஒரு சில மணி நேரம் இரத்து செய்யப்படுகிறது அல்லது தாமதமாகிறது.

மதுப்பழக்கம் உள்ளோருக்கு அளவு கூடுதலால் வாந்தி வருகின்ற அல்லது தீவிர குருதிப்போக்கு சூழலில் இவ்வாணை கொடுக்கப்படுவதும் வழமையான சிகிச்சை முறையாகும்.
## விரத கால அளவு
உண்ணாமை கால அளவு, கடைசியாக உண்ட உணவு எடுத்த நேரத்தையும் செரிமானத்தையும் சார்ந்ததாகும். 
* திடமான பகுதி இல்லாமல் திரவங்கள் (தேநீர், சாறு, தண்ணீர் ...): 2 மணி நேரம்
* லைட் சிற்றுண்டி (ரொட்டி, பழம், பால்): 6 மணி
* வழக்கமான மருத்துவமனை உணவுகள் (தானியங்கள், பருப்புகள் மற்றும் காய்கறிகள் ...): 8 மணி நேரம்

எனினும், செரிமானம் உணவிலுள்ள நார்ச்சத்து,  நோயாளியின் நொதிகளின் உற்பத்தி ஆகியவற்றைப் பொறுத்தது. நீர்மங்களைத் தவிர்க்கும் ஆணைக்காலம் பொதுவாக எட்டுமணி நேரத்திற்கு கூடாதிருக்க பரிந்துரைக்கப்படுகின்றது. சிரைவழி ஊசியேற்ற நீர்மங்கள் பெறுவோருக்கு, குறிப்பாக நீரிழிவு நோயற்றோருக்கு, இது பல நாட்கள் கூட நீடிக்கலாம்.  எனினும் 12 மணி நேரத்திற்கு மேலான 
*வாய்வழி ஏதுமில்லை* ஆணை நோயாளிகளுக்குச் சிக்கல்களை ஏற்படுத்தலாம்.

அமெரிக்க மயக்கமருந்தியல் வாரியம் ஓர் மருத்துவ செயல்முறைக்கு குறைந்தது 8 மணிநேரம் முன்பாக நோயாளிகளுக்கு  *வாய்வழி ஏதுமில்லை* ஆணையை பரிந்துரைக்கிறது; 2 மணிகள் முன்பாக எவ்வித நீர்மமும் தடை செய்யவும் பரிந்துரைத்துள்ளது.

நீண்ட நாட்களுக்கு உணவும் நீரும் தடுக்கப்பட வேண்டுமெனில் நோயாளிகளுக்கு  குருதிக்குழாய் வழி ஊட்டம்  (TPN) தரப்படவேண்டும்.

## மேற்கோள்கள்

பகுப்பு:மருத்துவ கலைச்சொற்கள்
பகுப்பு:இலத்தீன் சொற்களும் சொற்சரங்களும்
சந்திர வம்சம், வங்காளம்

**சந்திர வம்சம்** (**Chandra dynasty**) பண்டைய வங்காளத்தின் ஹரிகேள இராச்சியம், சமதாத இராச்சியம் மற்றும் வங்க நாடு மற்றும் காமரூபம் பகுதிகளை கிபி 370 முதல் கிபி பத்தாம் நூற்றாண்டு முடிய 680 ஆண்டுகள் ஆட்சி செய்த பௌத்த அரச குலமாகும். சந்திர வம்சத்தவர்களின் தலைநகரம், தற்கால முன்சிகஞ்ச் எனப்படும் **விக்கிரம்பூர்** நகரம் ஆகும். இக்குலத்தார், வங்காளத்தின் வடமேற்கு பகுதிகளை ஆண்ட பாலப் பேரரசுக்கு எதிராக இருந்தவர்கள். 
 
தற்கால அசாம் பகுதிகளை ஆண்ட வர்மன் அரசமரபினர், சந்திர வம்ச மன்னர்களை வென்று ஹரிகேள இராச்சியத்தைக் கைப்பற்றினர்.

## சந்திர வம்ச ஆட்சியாளரகள்

சந்திர வம்சத்தின் ஐந்து மன்னர்கள்:

*திரைலோக்கியசந்திரன் (கிபி 900–930)
* சிறீசந்திரன்  (கிபி 930–975)
*கல்யாணசந்திரன் (கிபி 975–1000)
*லதாஹசந்திரன் (கிபி 1000–1020)
*கோவிந்தசந்திரன் (கிபி 1020–1050)

## இதனையும் காண்க
* ஹரிகேள இராச்சியம்
* சமதாத இராச்சியம்
* காமரூப பேரரசு
* பாலப் பேரரசு

## மேற்கோள்கள்

## ஆதார நூற்பட்டி
* 
* 
* 
* 

பகுப்பு:வங்காளம்
பகுப்பு:இந்திய அரச மரபுகள்
சமதாத இராச்சியம்

**சமதாத இராச்சியம்** (**Kingdom of Samatata**) (or *Samata*) பண்டைய வங்காள இராச்சியங்களில் ஒன்றாகும். இந்தியாவின் பாரம்பரியக் காலத்தில், சமதாத இராச்சியம், பிரம்மபுத்திரா ஆறு, வங்காள விரிகுடாவில் கலக்கும் கழிமுகத்துவாரப் பகுதியில் அமைந்திருந்தது.சமதாத இராச்சியம், குப்தப் பேரரசில் பௌத்த மன்னர்கள் ஆண்ட  சிற்றரசாக விளங்கியது. 

பேரரசர் அசோகரின் மறைவுக்குப் பின்னர், மௌரியப் பேரரசின் வீழ்ச்சி காலத்தில் வங்காளத்தில் சமதாத இராச்சியம் நிறுவப்பட்டது.  கிபி 335ல் சமுத்திரகுப்தர் ஆட்சியின் போது, சமதாத இராச்சியம் குப்தப் பேரரசுடன் இணைக்கப்பட்டது. 

சமதாத இராச்சியத்தை, கிபி எழாம் நூற்றாண்டின் இறுதியில் பௌத்த மன்னர்கள் ஆண்டதாக வரலாற்றுக் குறிப்புகள் உள்ளது.

பண்டைய உரோமானிய புவியியல் அறிஞர் தாலமியின் கூற்றுப்படி, சமதாத இராச்சியத்தின் தலைநகராக, தற்கால டாக்கா அருகில் உள்ள  **சோனார்கோன்** நகரம் விளங்கியது.. கிபி ஏழாம் நூற்றாண்டின் சீன பௌத்த யாத்திரீகர் யுவான் சுவாங், சமதாத இராச்சியத்தின் தலைநகரமான சோனார்கோன் பிக்குகளின் மையமாக விளங்கியது எனக் கூறுகிறார்.

## பௌத்த நினைவுச்சின்னங்கள்
**ஆசிரம [[விகாரை]]*: பிக்குகள் மற்றும் பிக்குணிகள் தங்கி,  பௌத்தக் கல்வி பயிலும் வசதிகள் கொண்டது.

## மேற்கோள்கள்

பகுப்பு:பண்டைய இந்தியா
பகுப்பு:வங்காளதேச வரலாறு
பகுப்பு:வங்காளம் 
பகுப்பு:பௌத்தம்
பகுப்பு:முன்னாள் முடியாட்சிகள்
பகுப்பு:முன்னாள் நாடுகள்
எலுமிச்சை நீலன்

**எலுமிச்சை நீலன்** என்பது இந்தியாவில் பரவலாக காணப்படும் நீலன்கள் குடும்பத்தைச் சேர்ந்த சிறு வண்ணத்துப்பூச்சி ஆகும். இவை இந்தியா, இலங்கை, மியான்மர், தாய்வான், ஹாங்காங் மற்றும் பிலிப்பைன்ஸ் போன்ற இடங்களில் காணப்படுகின்றன.

## தோற்றம்
இவற்றின் சிறகளவு 26-30 மிமீ வரை இருக்கும்.

ஆண் பூச்சிகளின் சிறகின் மேற்புறம் ஊதா கலந்த நீல நிறத்துடன் காணப்படும். வெளி விளிம்பு பகுதியில் பழுப்பு கலந்த கருப்பு நிற பட்டை ( சில வேளைகளில் மங்கிய நிறத்தில் காணப்படலாம் ) காணப்படும்.
பெண் பூச்சிகளின் சிறகின் மேற்புறம் பழுப்பு நிறத்திலும், சிறகின் அடித்தள பகுதியில் சிறிது ஊதா நீல நிறம் கலந்தும் காணப்படும்.
ஆண் மற்றும் பெண் பூச்சிகளின் சிறகின் அடிப்புறம் வெளிர் பழுப்பு நிறத்ததுடன், கரும்புள்ளிகள் மற்றும் பழுப்பு திட்டுகள் கொண்டிருக்கும்.

முன் மற்றும் பின் சிறகின் அடிப்புறத்தில் சிறகின் வெளி விளிம்பிற்கு சற்று கீழே இரு கரும்புள்ளிகள் இணைந்து ஆங்கில எழுத்து "L" போன்ற வடிவத்தில் அமைந்திருக்கும். இப்புள்ளிகளை கொண்டு பெரும்பாலான நேரங்களில் இவற்றை எளிதில் அடையாளம் காணலாம்.

## நடத்தை
*சூரிய ஒளியை அதிகம் நாடி இருப்பவை. திறந்த வெளிகளில் சிறகை விரித்து வெயில் காய்வதை காணலாம்.
*புல்வெளிகளிலும், இவற்றின் உணவு தாவரங்களான தேசி மற்றும் மாதுளை உள்ள இடங்களில் இவற்றை பெரும்பாலும் காணமுடியும்.
*மெதுவாக சிறகடித்து தரையை ஒட்டி பறப்பவை.

## படங்கள்

File:Lime Blue Chilades lajus female UP by Dr. Raju Kasambe DSCN4260 (45).jpg|பெண் பூச்சியின் மேற்புற சிறகு தோற்றம்
File:Lime Blue Chilades lajus female UN by Dr. Raju Kasambe DSCN4260 (46).jpg|பெண் பூச்சியின் கீழ்ப்புற சிறகு தோற்றம்
File:LajusLajusThailand 3635 7AC1.jpg| ஆண் பூச்சியின் மேல் மற்றும் கீழ்ப்புற சிறகு தோற்றம்


## உசாத்துணை

பகுப்பு:நீலன்கள் (பட்டாம்பூச்சிக்குடும்பம்)
வடிகுழாய் (மருத்துவம்)

மருத்துவத்தில்,  **வடிகுழாய்**  (*catheter*) பல சிறப்பு செயற்பாடுகளுக்காக மருத்துவப் பண்புடை பொருட்களால் உருவாக்கப்பட்ட நுண்ணிய குழாய் ஆகும்.   இந்த மருத்துவக் கருவிகள் நோய்களுக்கான தீர்வாகவோ அறுவைச் சிகிச்சை செய்முறையின் அங்கமாகவோ உடலில் செருகப்படுகின்றன.    பொருட்களை மாற்றியோ  உருவாக்கும் முறையை சீராக்கியோ வடிகுழாய்கள் இதயக்குழாய், சீறுநீர்க் குழாய், இரையக குடலிய குழல்,  நரம்புகுழல் அல்லது கண் சிகிச்சைகளில் பயன்படுத்தப்படுகின்றது.

வடிகுழாய்கள் உடற்குழி, நாளங்கள், குருதிக்குழல்களில் செருகப்படுகின்றன. செயற்பாட்டில், இவை நீர்மங்களையோ வாயுக்களையோ செலுத்தவும் மருத்துவக் கருவிகளுக்கான அணுக்கம் தரவும் மற்றும் பிற செயல்களுக்காகவும் பயனாகின்றன. வடிகுழாயை செருகும் செயல் "சிலாகையேற்றல்" (catheterization) எனப்படுகின்றது.
 
## மேற்கோள்கள்

பகுப்பு:மருத்துவக் கருவிகள்
சத்யஸ்ரீ சர்மிளா

**சத்யஸ்ரீ சர்மிளா**, இந்தியாவின் முதல் திருநங்கை வழக்கறிஞர் ஆவார்.  இவர் தமிழ்நாட்டின் இராமநாதபுரம் மாவட்டம், பரமக்குடி வட்டம், நயினார்கோவில் ஊராட்சி ஒன்றியத்தில் உள்ள  நயினார்கோவில் பகுதியில் பிறந்தவர். பள்ளி மற்றும் கல்லூரி படிப்பினை பரமக்குடியில் முடித்தவர்.

பெற்றோர்களுடன் வாழ்ந்து வந்த சத்யஸ்ரீ, தான் ஒரு திருநங்கை என்பதை உணர்ந்தவுடன், குடும்பத்தை விட்டு விலகி, செங்கல்பட்டு அருகே உள்ள நடராஜபுரத்தில் திருநங்கை சர்மிளா என்பவரின் ஆதரவில் வாழத்துவங்கினார்.  
2007ல் சேலம் அரசு சட்டக் கல்லூரியில் சட்டப்படிப்பினை முடித்த சத்யஸ்ரீ சர்மிளா, 11 ஆண்டுகள் கழித்து 30 சூன் 2018 அன்று தமிழ்நாடு மற்றும் புதுச்சேரி வழக்கறிஞர்கள் மன்றத்தில் தம்மை வழக்கறிஞராக பதிவு செய்து கொண்டுள்ளார்.

## மேற்கோள்கள்


பகுப்பு:திருநங்கை
பகுப்பு:இராமநாதபுரம் மாவட்ட மக்கள்
*
பகுப்பு:வழக்கறிஞர்கள்
பௌண்டரக வாசுதேவன்

**பௌண்டரக வாசுதேவன்** (*Paundraka Vasudeva*) பாகவத புராணத்தில் கூறப்படும் ஒரு கதை மாந்தர் ஆவார். ஜராசந்தனின் கூட்டாளியான பௌண்டர நாட்டு மன்னர் பௌண்டரக வாசுதேவன், வாசுதேவனைப் போன்று உடையணிகள் பூண்டு, தானே உண்மையான பௌண்டர வாசுதேவன் எனக் கூறிக்கொண்டான். இறுதியில்   இம்மன்னர் ஒரு போரில் கிருஷ்ணரால் கொல்லப்பட்டான்.

* மகத நாட்டின் கௌதம தீர்க்கதமஸ் எனும் முனிவரின் மகனான பாலியின் வழித்தோன்றல்களே பௌண்டர நாடு மன்னர்கள் ஆவார்.
* தருமரின் இராசசூய வேள்வியின் போது, பௌண்டர நாட்டு மன்னர் வங்க நாடு  கலிங்க நாட்டு மன்னர்களுடன் காணப்பட்டார் எனச் சபா பருவம், அத்தியாயம் 33-இல் குறித்துள்ளது.
* குருச்சேத்திரப் போரில் பௌண்டர நாட்டுப் படைகள் கௌரவர் அணியில் சேர்ந்து, பாண்டவர்களுக்கு எதிராக போரிட்டனர். (மகாபாரதம் அத்தியாயம் 7:20) ஆயிரக்கணக்கான பௌண்டர நாட்டுப் படைகள் அருச்சுனனை எதிர்த்துப் போரிட்டது.
*திரௌபதியின் சுயம்வரத்தில் பௌண்டர நாட்டு மன்னர் பௌண்டரக வாசுதேவன் கலந்து கொண்டார் என ஆதி பருவம், அத்தியாயம் 1:188 -189 இல் குறிப்பிட்டுள்ளது

## இதனையும் காண்க
* வங்காள வரலாறு
* பரத கண்டம்

## மேற்கோள்கள்

பகுப்பு:பாகவத புராண மாந்தர்
2026 பீஃபா உலகக்கோப்பை காற்பந்து

**2026 பீஃபா உலகக்கோப்பை காற்பந்து** என்பது பன்னாட்டுக் காற்பந்துச் சங்கங்களின் கூட்டமைப்பு அங்கத்தவ அணிகளுக்கிடையே இடம்பெறவிருக்கும் 23 வது உலகக்கோப்பை காற்பந்து போட்டியாகும். இதற்காக தேசிய அணிகள் பன்னாட்டு ஆண்கள் கால்பந்து வாகையாளர் போட்டியில் கலந்து கொள்ளும். இப்போட்டிகள் மூன்று வட அமெரிக்க நாடுகளில் 16 நகரங்களில் இடம்பெறும். 60 போட்டிகள் அமெரிக்க ஐக்கிய நாடுகளில் இடம்பெற, 20 போட்டிகள் கனடாவிலும் மெக்சிக்கோவிலும் இடம்பெறும். இம்மூன்று நாடுகளும் முதலாவது முறையாக ஒன்றாக போட்டிகளை நடத்தவுள்ளன.

## உசாத்துணை

பகுப்பு:உலகக்கோப்பை காற்பந்து
அசுரவதம்

thumb

**அசுரவதம்** (*Asuravadham*) 2018 ஆம் ஆண்டில் வெளியான தமிழ் அதிரடி பரபரப்பூட்டும் கிராமியப் பின்னணியிலான திரைப்படம் ஆகும். இத்திரைப்படமானது, மருதுபாண்டியன் என்பவரால் இயக்கப்பட்டதாகும். இத்திரைப்படத்தின் தயாரிப்பாளர் லீலா லலித்குமார் ஆவார். இத்திரைப்படத்திற்கு கோவிந்த் மேனன் பின்னணி இசையமைத்துள்ளார். படத்தின் ஒளிப்பதிவானது எஸ். ஆர். கதிர் என்பவரால் மேற்கொள்ளப்பட்டுள்ளது. இத்திரைப்படமானது, முன்னதாக தமிழ்ப் புத்தாண்டிற்கு முதல் நாளில், ஏப்ரல் 13, 2018 அன்று திரையிடத் திட்டமிடப்பட்டிருந்தது. ஆனால், பின்னர் 29 சூன், 2018 அன்று திரையிட முடிவு செய்யப்பட்டு அன்றே வெளியானது. திரைக்கு வந்த இத்திரைப்படம் இரசிகர்கள் மற்றும் விமர்சகர்களிடமிருந்து நேர்மறையான விமர்சனங்களைப் பெற்றுள்ளது.

## நடிப்பு
* சரவணனாக சசிக்குமார்
* மகாவாக நந்திதா சுவேதா
* சமயனாக வசுமித்ரா 
* கஸ்தூரியாக ஷீலா ராஜ்குமார்
* அலெக்சாக நமோ நாராயணா
* முத்துக்காளையாக ஸ்ரீஜித் ரவி

## தயாரிப்பு
*[[கொடிவீரன்]]* நவம்பர் 2017 இல் திரைக்கு வந்த பிறகு, தான் அடுத்ததாக, 2015 ஆம் ஆண்டு வெளியான *சென்னை உங்களை அன்புடன் வரவேற்கிறது* திரைப்படத்தின் மூலமாக அறிமுகமான, இயக்குநர் மருதுபாண்டியனின் அசுரவதம் என்ற படத்தில் நடிக்க இருப்பதாக அறிவித்தார். சசிகுமார் 2009 ஆம் ஆண்டு வெளிவந்த நாடோடிகள் திரைப்படத்தின் தொடர்ச்சியாக வெளிவர உள்ள நாடோடிகள் 2 திரைப்படத்திற்கான படப்பிடிப்பு நடந்து கொண்டிருக்கும் போது மருதுபாண்டியன் இயக்கத்தில் நடிப்பதற்கு முடிவு செய்துள்ளார். திண்டுக்கல் மற்றும் கொடைக்கானல் உள்ளிட்ட இடங்களில் இத்திரைப்படமானது படமாக்கப்பட்டுள்ளது. கிடாரி திரைப்படத்தில் அளித்த பங்களப்பிற்காக அறியப்பட்ட கவிஞர் வசுமித்ரா நடிகராக மாறுவதற்கும் இத்திரைப்படம் உதவியுள்ளது எனலாம்.

இத்திரைப்படத்திற்கான காட்சிகள் சசிக்குமார் நாடோடிகள் 2 படத்திற்காக வேலை செய்வதற்கு முன்னதாக 40 நாட்கள் படப்பிடிப்பிற்குப் பிறகு பிப்ரவரி 2018 இல் நிறைவுற்றது. இத்திரைப்படத்தின் இறுதிக்கட்ட வேலைகளுக்குப் பிறகு 13 ஏப்ரல் 2018 அன்று வெளியிடப்படும் என அறிவிக்கப்பட்டது. ஆனால், இத்திரைப்படத்தின் வெளியீடு நடிகர் சங்கத்தால் அறிவிக்கப்பட்ட கோலிவுட் வேலைநிறுத்தத்தின் காரணமாக தாமதமானது.

## மேற்கோள்கள்

## வெளி இணைப்புகள்
* https://www.imdb.com/title/tt8076418/ 

பகுப்பு:பழிவாங்குதல் குறித்தான திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சசிகுமார் நடித்த திரைப்படங்கள்
கிலியான் எம்பாப்பே

**கிலியான் எம்பாப்பே லோத்தன்** ( *Kylian Mbappé Lottin*, ; பிறப்பு 20 திசம்பர் 1998) பிரான்சிய தொழில்முறை கால்பந்தாட்ட வீரர்.  இவர் மொனாக்கோ கழகத்திடமிருந்து பாரிசு செயின்ட்-செர்மைன் கழகத்திற்கு கடனாகத் தரப்பட்டு ஆடி வருகிறார். இந்த அணியிலும்  பிரான்சு தேசிய அணியிலும்முன்கள வீரராக இருந்து வருகிறார்.

எம்பாப்பே சிறுவயதிலேயே முதன்மையிடத்தை எட்டியவர்; இளையோர் அகாதமிகளான ஏஎஸ் பான்டி, கிளையர்பொன்டைன், மொனாக்கோ அணிகளில் சிறப்பாக விளையாடி வந்தார். இறுதியில் மொனாக்கோ அணியில் தமது தொழில்முறை அறிமுகத்தைத் தொடங்கினார்.  தொடர்ந்து இவ்வணியில் வழமையாக கோல்கள் எடுப்பவராக  2016–17 பருவத்தில் பதினேழு ஆண்டுகளில் முதல்முறையாக மொனாக்கோ அணி வெற்றிபெற உதவினார். அடுத்த பருவத்தில் பாரிசு செயின்ட்-செர்மைன் கழகத்திற்கு கடனாக வழங்கப்பட்டு பின்னர் பருவம் முடிந்த பிறகு நிரந்தரமாக எடுத்துக்கொள்ள €180&nbsp;மில்லியனுக்குப் பேசப்பட்டுள்ளார். இதனால் மிகவும் விலைமதிப்புள்ள இளைஞராகவும் இரண்டாவது மிகவும் விலைபேசப்பட்ட வீரராகவும் விளங்குகிறார்.

எம்பாப்பே பன்னாட்டுப் போட்டிகளில் மூத்தோர் பிரிவில்  பிரான்சிற்காக மார்ச் 2017இல் முதலில் ஆடினார். முன்னதாக பிரான்சின் 17 கீழ், 19 கீழ் அணிகளில் ஆடியுள்ளார். பெருவிற்கு எதிராக 2018 உலகக்கோப்பை காற்பந்து ஆட்டத்தில் 19 வயதில் கோலடித்து பிரான்சின் மிக இளைய கோல் எடுத்தவராக  சாதனை படைத்தார்.

## மேற்கோள்கள்

பகுப்பு:பிரான்சியக் கால்பந்தாட்ட வீரர்கள்
பகுப்பு:1998 பிறப்புகள்
பகுப்பு:2018 உலகக்கோப்பை காற்பந்து வீரர்கள்
வெப்ப வலயக் காடு

**வெப்ப வலயக் காடு** என்பது வெப்ப வலயங்கள் என்று அழைக்கப்படும் கடகக் கோட்டையும் மகரக்கோட்டையும் ஒட்டியுள்ள பகுதிகளில் உள்ள காடுகளைக் குறிக்கும். வெப்ப வலயக் காடுகளை வகைப்படுத்துவது கடினம். எனினும் உலகில் உள்ள காடுகளில் கிட்டத்தட்ட பாதி காடுகள் வெப்பவலயக் காடுகளே ஆகும்.

வெப்ப வலயக் காடுகள் என்பவை பசுமை மாறா மழைக்காடுகளும் ஈரப்பதமான காடுகள் என்று எண்ணப்பட்டாலும் உண்மையில் 60% காடுகளே மழைக்காடுகள் ஆகும். மீதமுள்ள காடுகள் மாங்குரோவ், வறண்ட காடுகள், சவான்னா முதலான பல்வேறு வகையான காடுகளாகும்.

## அச்சுறுத்தல்
நிறைய காடுகள் உயிரியல் பல்வகைமை நிறைந்த பகுதிகளாக அடையாளப் படுத்தப்பட்டிருந்தாலும் அவற்றுள் பல காடுகள் இயற்கையாகவம் மனிதர்களாலும் பாதிக்கப்படுகின்றன. அனைத்து வெப்ப வலயக் காடுகளும் ஏதேனும் ஒரு வகையில் பாதிக்கப்பட்டுள்ளன.

போர்னியோவில் நடத்தப்பட்ட ஆய்வொன்று, 1978 க்கும் 2018 க்கும் இடையில் எவ்வாறு காடுகளின் அளவு போர்னியோத் தீவின் அளவில் 76%-இல் இருந்து 50%-ஆகக் குறைந்தது என்பதை விளக்குகிறது. இது பெரும்பாலும் தீயினாலும் விளைநிலப் பெருக்கத்தினாலும் நடைபெற்றதாகும்.

## மேற்கோள்கள்


பகுப்பு:காடுகள்
2-குளோரோசிடைரீன்

**2-குளோரோசிடைரீன்** (*2-Chlorostyrene*) என்பது C8H7Cl  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இசுடைரீனுடைய குளோரினேற்ற வழிப்பொருள் 2-குளோரோசிடைரீன் ஆகும். 

## மேற்கோள்கள்

பகுப்பு:2-குளோரோபீனைல் சேர்மங்கள்
பகுப்பு:வினைல் சேர்மங்கள்
பகுப்பு:கரிம ஆலைடுகள்
வட்டி (ஓலைப்பொருள்)

**வட்டி** அல்லது **றாவட்டி** என்பது  என்பது, பனையோலையால் செய்யப்படும் ஐஸ்கிரீம் கோன் போன்ற வடிவில் இருக்கும் அளவில் மிகப் பெரிய ஒரு வகைப் பெட்டி ஆகும். இது வயலுக்குத் தண்ணீரைப் பாய்ச்சப் பயன்படுத்தப்பட்டுவந்தது.

இது ஏறக்குறைய 10 முதல் 15 லிட்டர் நீர் கொள்ளளவு கொண்ட ஒரு கலம். இக்கலத்தின் விளிம்புகள் உறுதியாக இருப்பதற்கு மட்டையைக் கட்டிவிடுவார்கள். அப்படியே, பனை நார் கொண்டு வட்டியை ‘பொத்துவதும்’ உண்டு. நார் கொண்டு பொத்தும்போது அதன் உழைப்புத் திறன் அதிகமாகிறது. வட்டியின் இரு முனைகளையும் இணைக்கும் பனை நார்க்கயிறும் உண்டு.

வட்டியின் இருபுறமும் நீண்ட இரு தென்னை நார்க்கயிறுகள் கட்டப்பட்டிருக்கும். இக்கயிறுகளை இருபுறமாக இருவர் பற்றிக்கொண்டு, தாழ்விடத்திலிருந்து இசைவாகத் வயலுக்குத் தண்ணீரைப் பாய்ச்சப் பயன்படுத்தப்பட்டது.
## மேற்கோள்கள்

பகுப்பு:பனையியல்
பகுப்பு:கையாற்றல் கருவிகள்
பகுப்பு:நீர்ப்பாசனம்